**25.03.2020.**

**Opisivanje – More**

Odigraj igru asocijacija – ispod svakog stupca upiši rješenje stupca, a na dnu tablice rješenje igre

|  |  |  |  |
| --- | --- | --- | --- |
| VIS | SKUŠA | PIJESAK | IGLICE |
| HVAR | BRANCIN | DUGI RAT – BOL | ČEŠERI |
| KRK | ORADA | SUNČANJE | ZIMZELENO |
| PAG | SRDELA | ŠETAČI | CVRČCI |
|  |  |  |  |
| Rješenje: | | | |

**OPISIVANJE**

**More**

More je površinom i dubinom najveća voda stajaćica. Ono povezuje i ujedinjuje dijelove kopna na Zemlji.

U maloj količini (U čaši) morska voda je bezbojna. U stvarnosti more je najčešće plavo. More je katkad mirno poput zrcala, ali je češće uzburkano, s manjim ili većim valovima. Glavni je uzročnik valova vjetar. Valovi mogu veoma često otežati plovidbu. More je pogodno za život biljaka i životinja. Bogato je živim svijetom i važan je izvor hrane. Iz mora se dobiva sol, a iz podmorja rudna bogatstva. More je najjeftiniji prometni put koji povezuje cijeli svijet. Obale mora vrlo su pogodne za život ljudi i razvoj gospodarstva (pomorstva, brodogradnje, ribarstva, turizma itd.).

More je veliko bogatstvo i prirodna ljepota. Stoga je dužnost svakog čovjeka da u granicama svojih mogućnosti pridonosi zaštiti mora i svekolikog okoliša. Mudra izreka kaže: Stavi prst u more i bit ćeš povezan s cijelim svijetom!

**ZADATAK:**

Pročitaj tekst „More“ i odgovori na pitanja u bilježnicu

1. Je li opis teksta u moru stvaran ili izmišljen?
2. Mogu li se navedene pojedinosti o moru provjeriti?

Prepiši u bilježnicu:

Opis mora onakvog kakvog ga vidimo, sa svim njegovim provjerljivim pojedinostima, jest **stvaran opis**.